ДЕКЛАРАЦИЯ
от ДЕЛЕГАТИ НА ОБЩО СЪБРАНИЕ НА РК на БЛС – Варна  2008-2011г. 

при МБАЛ „Св. Марина” ЕАД - Варна
Уважаеми дами и господа,

По повод на организираната от Комисията по етика към Районната колегия на БЛС – Варна среща, с указано присъствие на Председателя на Централната комисия по етика към БЛС, сме длъжни да декларираме следното:

Дълбоко скърбим и изказваме съболезнованията си за тежката загуба на семейството на Даниел Стоянов Донев. Приемайки лекарската участ, сме се врекли в честност, човечност и милосърдие като основна наша ценност (чл. 2, ал. 2 от Етичния кодекс на БЛС). За всички нас отговорността, компетентността и добросъвестността при изпълнение на професионалните ни лекарски задължения са морален и етичен дълг. Именно за това всяка загуба на пациент, особено дете, е повод за самооценка и самоусъвършенстване, за преосмисляне и професионален катарзис. 

Заявяваме, че предприетите мерки в болница „Света Марина” не целят уронване на авторитета на работещите, а точно обратното. Те се базират на установени пропуски в организацията на работа и нарушение на издадени заповеди в болницата, заради които е предприета реорганизация и въвеждане на мерки за избягване на подобни ситуации в бъдеще. Лицата в йерархическата структура, засегнати от това преустройство, не са наказани, нито уволнени. Ние не носим отговорност за квалификации и мнения, изказани и написани от други хора и институции по повод на нашите колеги, нито сме си позволили за миг те да бъдат обругавани или обиждани от наша страна.

В момента се води следствие. Декларираме, че всички наши колеги, лекари и медински сестри, санитари, както и всеки гражданин на нашата страна, е невинен до доказване на противното. Нещо повече, декларираме, че считаме за наш дълг да изчистим моралното петно от лицето на МБАЛ„Света Марина”ЕАД - Варна при първа законова възможност за това, когато действията ни няма да бъдат възприети като натиск върху следствието. Считаме, че така изпълняваме най-добре дълга си и към нашите пациенти, и към нашите колеги. 
 В нашата болница се лекуват повечето пациенти от Североизточна България, особено тежките и комплексни увреждания при деца и възрастни. С утвърждаването ни в последните години, ние поемаме все по-голям товар и отговорност и се нуждаем от признание в обществото за това. (чл. 13 от ЕК: „Всеки лекар в ежедневната си дейност се стреми да утвърждава собствения си и на съсловието авторитет..). Вие няма да чуете нито една обвинителна дума спрямо нашите колеги.
Накрая ситуацията налага да отбележим, че за пореден път една трагедия се използва за отклоняване на обществото от наболели проблеми, с които ще се срещат все повече наши съграждани. Грохналото от хронично недофинансиране родно недореформирано здравеопазване с години периодично декларира приоритет на детското здравеопазване. Вместо това педиатрите, отдали здравето и живота си на своите малки пациенти и целите им фамилии, са най-лошо поставени в цялата здравна система. Работата е напрегната и много емоционална, което ние разбираме добре, но молим и обществото да го оцени. До момента занимаващите се с деца лекари на всички нива са най-тежко натоварени (по всяко време на денонощието и годината, защото децата боледуват често и бързо се влошават), най-зле оценени и заплатени. Нашите пациенти са малки, но пред тях е целият живот – те заслужават много, както и хората, отдали им своята грижа.

Завършваме с чл. 6 от ЕК на БЛС – „Лекарят има право на свобода за лекуване на пациентите си без външно влияние или намеса върху неговата професионална оценка, решения и действия, като поема отговорността за това”. В последната година през детските клиники на МБАЛ „Св. Марина” ЕАД - Варна са преминали 5734 малки пациенти, обслужени така, както биха били обслужени във водещи европейски болници, назависимо от в пъти по-ниския финансов и материален ресурс. Само през последните 2 седмици в Детското отделение за интензивно лечение е спасен живота на 26 тежко болни деца, от които оперирани 6 деца и новородени 4 деца на възраст от 1 ден до 12 години. Въпреки създалата се ситуация, семействата продължават да ни доверяват здравето и живота на своите деца, за което им благодарим!
1. Доц. д-р Иван Тенчев Гълъбов – Многопрофилна специализирана детска клиника
2. Доц. д-р Людмила Бончева Ангелова – Началник лаборатория „Медицинска и молекулярна генетика”
3. Доц. д-р Риналдо Савов Шишков – Началник първа клиника и Направление по „Психиатрия”
4. Д-р Константин Радков Рачев – ДКЦ „Света Марина”
5. Д-р Диана Петкова Господинова – Началник сектор в Клиника по пневмология и фтизиатрия
6. Д-р Янислава Пенчева Илиева – Клиника по пневмология и фтизиатрия
7. Доц. д-р Радослав Стоянов Радев – Началник Клиника по гръдна хирургия
8. Доц. д-р Валентин Любомиров Игнатов – Началник Първа клиника по хирургия 
9. Д-р Боянка Стойчева Банова – ДКЦ „Света Марина”
10. Д-р Красимир Панов Георгиев – Втора клиника по хирургия
11. Д-р Йордан Иванов Красналиев – Клиника по кардиохирургия 
12. Д-р Маргарита Димова Господинова – Началник отделение към Първа клиника по инфекциозни болести
13. Д-р Радослав Йосифов Георгиев – Център образна диагностика, Сектор ЯМР
14. Доц. д-р Красимира Еленкова Ненова – началник отделенеи в Клиника по вътрешни болести
15. Д-р Маргарита Драганова Трифонова – Клиника по медицинска онкология
16. Доц. д-р Жанета Георгиева Тянева – Началник Клиника по вътрешни болести
17. Доц. д-р Светослав Живков Георгиев – Началник Втора клиника по кардиология
18. Д-р Михаил Величков Чешмеджиев – Началник в Отделение по съдова хирургия
19. Д-р Стефан Борисов Корновски – Клиника по гръдна хирургия
20. Доц. д-р Ара Гарабед Капрелян – Началник клиника в Първа клиника по нервни болести
21. Доц. д-р Георги Иванов Попов – Началник втора психиатрична клиника
22. Д-р Иван Йорданов Красналиев – Началник сектор в Център по обща и клинична  патология
23. Проф. д-р Росен Евгениев Маджов – Началник Втора клиника по хирургия
24. Доц. д-р Кирил Христов Христозов – Началник Клиника по ендокринология и болести на обмяната
25. Доц. д-р Валентин Христофоров Икономов – Началник Клиника по нефрология със сектор по транспантация
26. Проф. д-р Темелко Добролюбов Темелков – Първа клиника по хирургия
27. Д-р Йото Трифонов Йотов – Първа клиника по кардиология
28. Д-р Илия Калчев Катранджиев – Клиника по кардиология интензивна
29. Д-р Милко Божидаров Мирчев – Клиника по гастроентерология
30. Доц. д-р Валентина Христова Маджова – Управител на ДКЦ  „Света Марина”
31. Д-р Диана Гочева Господинова – ДКЦ  „Света Марина”
32. Д-р Иван Димчев Минев – Първа клиника по хирургия
33. Доц. д-р Тодор Илиев Тодоров – началник Клиника по физикална и рехабилитационна медицина
34. Д-р Стоян Миланов Паунов – Началник отделение в Клиника по урология
35. Д-р Филип Иванов Киров – Интензивно лечение на нервни болести
36. Д-р Симеон Цонев Симеонов – Клиника по кардиохирургия 
37. Д-р Мая Иванова Славова – отделение по кожни болести и венерология
38. Д-р Теодора Желязкова Проданова – Клиника по инфекциозни болести 
39. Д-р Илияна Георгиева Давидова – Клиника по вътрешни болести
